**Μνημόνιο ενεργειών αντιμετώπισης κινδύνων από την εκδήλωση φαινομένων πλημμυρών, χιονοπτώσεων και παγετού στο Δήμο Καρπενησίου περιόδου 2016-2017**

Συνθηματική λέξη: **«ΞΕΝΟΚΡΑΤΗΣ»**



**ΚΑΡΠΕΝΗΣΙ δεκεμβριος 2016**

 

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΕΥΡΥΤΑΝΙΑΣ**

**ΔΗΜΟΣ ΚΑΡΠΕΝΗΣΙΟΥ**

**ΑΥΤΟΤΕΛΕΣ ΓΡΑΦΕΙΟ**

**ΔΙΑΧΕΙΡΙΣΗΣ ΚΡΙΣΕΩΝ**

**ΠΟΛΙΤΙΚΗΣ ΠΡΟΣΤΑΣΙΑΣ**

**Μνημόνιο ενεργειών αντιμετώπισης κινδύνων από την εκδήλωση φαινομένων πλημμυρών, χιονοπτώσεων και παγετού στο Δήμο Καρπενησίου περιόδου 2016-2017**

Συνθηματική λέξη: **«ΞΕΝΟΚΡΑΤΗΣ»**

**ΜΕΡΟΣ ΠΡΩΤΟ**

1. **ΕΙΣΑΓΩΓΗ**

Έντονα καιρικά φαινόμενα όπως η χιονόπτωση – χιονοθύελλα ο παγετός και οι πλημμύρες εντάσσονται στην κατηγορία των φυσικών καταστροφών και μπορούν να θέσουν σε κίνδυνο τη ζωή και την περιουσία των κατοίκων των πόλεων και της υπαίθρου. Οι πιο σημαντικές επιπτώσεις που μπορούν να προκληθούν από τα φαινόμενα αυτά είναι: στην υγεία ανθρώπων και ζώων, στη γεωργία και κτηνοτροφία, στην διακοπή συγκοινωνιών, στον αποκλεισμό περιοχών, στον εγκλωβισμό ατόμων, σε υλικές ζημιές, στον τραυματισμό και θάνατο πολιτών.

Ο Δήμος Καρπενησίου ανήκει στην περιφέρεια Στερεάς Ελλάδας και αποτελείται από έξι (6) Δημοτικές ενότητες: Καρπενησίου, Δομνίστας, Κτημενίων, Προυσού, Ποταμιάς, και Φουρνάς και 49 Τοπικές Κοινότητες. Συνορεύει με τις Περιφερειακές ενότητες Καρδίτσας, Φθιώτιδας και Αιτωλοακαρνανίας. Έχει πληθυσμό: 17.261 κατοίκους (σύμφωνα με απογραφή 2011) και καταλαμβάνει έκταση 948,570Km2. Ο Καλλικρατικός Δήμος Καρπενησίου είναι ένας καθαρά ορεινός Δήμος αφού το 50 – 60% της έκτασης βρίσκεται σε υψόμετρο πάνω από 1000μ. Το κλίμα του Δήμου είναι ορεινό ηπειρωτικό μεσογειακό με ήπια δροσερά καλοκαίρια και δριμείς χειμώνες.

Οι δυσμενείς καιρικές συνθήκες προκαλούν σοβαρά προβλήματα σε όλους του τομείς της οικονομικής δραστηριότητας της περιοχής. Στον πρωτογενή τομέα όπου υπάρχει αναπτυγμένη κτηνοτροφία και οι κτηνοτρόφοι αντιμετωπίζουν πρόβλημα μετάβασης στις σταβλικές εγκαταστάσεις τους. Στον δευτερογενή τομέα όπου υπάρχουν πολύ μικρές επιχειρήσεις οι οποίες δραστηριοποιούνται κυρίως στην αξιοποίηση της πρωτογενούς παραγωγής, όπως επεξεργασία ξύλου, παραγωγή γαλακτοκομικών προϊόντων, δομικά υλικά παραδοσιακά προϊόντα, επεξεργασία κρέατος, κλπ. Στον τριτογενή τομέα, κυρίαρχος τομέας οικονομικής δραστηριότητας ο τουρισμός όπου οι δυσκολίες μετακίνησης των επισκεπτών είναι μεγάλες.

Το Καρπενήσι κυρίως καθώς και τα χωριά της Ποταμιάς (κοιλάδα του Καρπενησιώτη Ποταμού) αποτελούν τουριστικό προορισμό ιδιαίτερα κατά τους χειμερινούς μήνες αφού εκτός από το υψηλής αισθητικής και περιβαλλοντικής αξίας φυσικό τοπίο ο επισκέπτης μπορεί βρει ολοκληρωμένες τουριστικές υποδομές (χιονοδρομικό κέντρο, ξενώνες, κλπ). Όλες μα όλες οι παραπάνω οικονομικές δραστηριότητες πλήττονται από τα αντίξοα καιρικά φαινόμενα με αποτέλεσμα να έχουμε αυξημένα κόστη παραγωγής των προϊόντων και προσφοράς υπηρεσιών με αποτέλεσμα την χαμηλή ανταγωνιστικότητα.

Από όλα τα παραπάνω προκύπτει η ανάγκη λήψης μέτρων για την αντιμετώπιση των προβλημάτων από τις χιονοπτώσεις τον παγετό και τις πλημμύρες στην περιοχή ευθύνης του Δήμου Καρπενησίου, ώστε οι κάτοικοι και οι επισκέπτες να κυκλοφορούν με ασφάλεια και τα ατυχήματα να περιοριστούν στο ελάχιστο.

**1.1 ΔΡΑΣΕΙΣ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΧΙΟΝΟΠΤΩΣΕΩΝ ΚΑΙ ΤΟΥ ΠΑΓΕΤΟΥ ΣΤΟ ΟΔΙΚΟ ΔΙΚΤΥΟ**

Οι δράσεις που προγραμματίζονται και υλοποιούνται στο δήμο Καρπενησίου για την αντιμετώπιση των χιονοπτώσεων και του παγετού με σκοπό ένα ασφαλές οδικό δίκτυο παρουσιάζονται στα παρακάτω στάδια:

**ΣΤΑΔΙΟ 1Ο :Προ-χειμερινή περίοδος.**

Η περίοδος αυτή καλύπτει το χρονικό διάστημα από το τέλος της προηγούμενης χειμερινής περιόδου ως και ένα μήνα πριν την έναρξη της νέας.

* Αποτίμηση του έργου του αποχιονισμού κατά την προηγούμενη χειμερινή περίοδο με συστηματική καταγραφή των προβλημάτων που προέκυψαν.
* Προγραμματισμός πόρων και ανθρώπινου δυναμικού για την επόμενη χειμερινή περίοδο.
* Προμήθεια και αποθήκευση υλικών (αλάτι) βάσει των προβλεπόμενων αναγκών.
* Συντήρηση εξοπλισμού και μηχανημάτων.
* Σύναψη μνημονίων συνεργασίας (για μηχανήματα, εμπόρους τροφίμων, ιδιοκτήτες καταλυμάτων, εστίασης κ.λ.π.)

**ΣΤΑΔΙΟ 2Ο : Περίοδος προετοιμασίας.**

Η περίοδος αυτή καλύπτει το χρονικό διάστημα ενός μηνός πριν την έναρξη της νέας χειμερινής περιόδου.

* Έκδοση σχεδίων για την εκτέλεση δράσεων για την αντιμετώπιση χιονοπτώσεων και παγετού βάση των πιστώσεων που προβλέπεται να εγκριθούν.
* Ολοκλήρωση διαδικασιών προγραμματισμένης μίσθωσης ιδιωτικών μηχανημάτων όταν τα μηχανήματα και το προσωπικό του δήμου δεν επαρκούν.
* Ολοκλήρωση διαδικασιών πρόσληψης εποχιακού εργατοτεχνικού προσωπικού και οδηγών για την κάλυψη υπηρεσιακών αναγκών.
* Καθορισμός προσωπικού και υπευθύνων για την οργάνωση και λειτουργία των εγκαταστάσεων (αποθήκες άλατος). Έλεγχος καλής λειτουργίας των μηχανημάτων και του εξοπλισμού και άμεση συντήρησή τους αν απαιτείται.
* Μετατροπή των οχημάτων του δήμου σε εκχιονιστικά (με προσθήκη λεπίδας, αλατοδιανομέα)
* Καθορισμός υπευθύνων ανά οδικό άξονα για τον αποχιονισμό και την αντιμετώπιση παγετού καθώς και ορισμό επικεφαλής συντονιστή.
* Προγραμματισμός βαρδιών και επιφυλακών του προσωπικού βάσει του σχεδιασμού
* Προτεραιοποίηση των οδικών αξόνων ως προς την επέμβαση σε περιπτώσεις ολικού παγετού και κατ επέκταση αδυναμίας συνολικής αντιμετώπισης της κατάστασης
* Σύγκληση Συντονιστικών Τοπικών Οργανώσεων (Σ.Τ.Ο.) με θέμα τη λήψη μέτρων πρόληψης και ετοιμότητας.
* Συσκέψεις με άλλους επιχειρησιακά εμπλεκόμενους φορείς για την καλύτερη επικοινωνία και συντονισμό των επιχειρήσεων στην από κοινού αντιμετώπιση προβλημάτων από χιονοπτώσεις και παγετό.

**ΣΤΑΔΙΟ 3Ο : Χειμερινή περίοδος.**

Η περίοδος αυτή καλύπτει το χρονικό διάστημα από το δεύτερο 15νθήμερο Νοεμβρίου έως και τις αρχές Απριλίου και αφορά την υλοποίηση του σχεδιασμού, σύμφωνα πάντα με τις καιρικές συνθήκες που θα επικρατήσουν.

* Διασφάλιση ροής πληροφοριών προς την έδρα του επικεφαλής συντονιστή για τις μετεωρολογικές προβλέψεις και προειδοποιήσεις καθώς και πληροφοριών από την επιτήρηση του οδικού δικτύου.
* Προμήθεια επιπλέον υλικών (π.χ. άλατος ) αν οι επικρατούσες καιρικές συνθήκες το απαιτούν.
* Επισκευή τυχόν βλαβών στα μηχανήματα.
* Υλοποίηση των μνημονίων συνεργασίας αν απαιτηθούν.

**1.2 ΔΡΑΣΕΙΣ ΚΑΙ ΜΕΤΡΑ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΠΛΗΜΜΥΡΙΚΩΝ ΦΑΙΝΟΜΕΝΩΝ**

Οι δράσεις που προγραμματίζονται και υλοποιούνται στο δήμο Καρπενησίου για την αντιμετώπιση των πλημμυρικών φαινομένων προσδιορίζονται ως εξής:

* Σχολαστικός έλεγχος όλων των αντιπλημμυρικών έργων και συντήρησή τους, έτσι ώστε να εξασφαλιστεί η απρόσκοπτη λειτουργίας τους.
* Έλεγχος και προληπτικός καθαρισμός των κοιτών των ρεμάτων με σκοπό την αποκατάσταση της φυσικής τους ροής.
* Λήψη των απαραίτητων μέτρων προστασίας από τον κίνδυνο των πλημμυρών στις εγκαταστάσεις ύδρευσης – αποχέτευσης, ιδιαίτερα των αντλιοστασίων και των υδραγωγείων.
* Απομάκρυνση όλων των απορριμμάτων, φερτών υλικών, φυλλώματος δένδρων, κλπ τα οποία βρίσκονται σε δρόμους και κοινόχρηστους χώρους εντός του αστικού χώρου και μπορεί να προκαλέσουν εμφράξεις σε παρακείμενα φρεάτια απορροής ομβρίων υδάτων.
* Σύγκληση των Συντονιστικών Τοπικών Οργάνων (ΣΤΟ) με ευθύνη των Δημάρχων και σκοπό τον καλύτερο συντονισμό των φορέων που εμπλέκονται σε επίπεδο Δήμου σε δράσεις πολιτικής προστασίας για την αντιμετώπιση κινδύνων από την εκδήλωση πλημμυρικών φαινομένων.

**ΜΕΡΟΣ ΔΕΥΤΕΡΟ**

**ΠΡΟΓΡΑΜΜΑ ΑΠΟΧΙΟΝΙΣΜΟΥ**

Σύμφωνα με το πρόγραμμα αποχιονισμού, οι περιοχές του Δήμου διακρίνονται σε τέσσερις κατηγορίες Προτεραιότητας οι οποίες είναι:

* Α΄ κατηγορία: περιλαμβάνει τους οδικούς άξονες προς τα κτίρια Κοινωφελών Υπηρεσιών όπως νοσοκομείο, σχολεία, βρεφονηπιακοί σταθμοί, ευπαθείς ομάδες πληθυσμού (ΑμεΑ, νεφροπαθείς, βοήθεια στο σπίτι, κλπ) και τους κύριους Δημοτικούς άξονες των Δημοτικών Ενοτήτων.
* Β΄ κατηγορία: περιλαμβάνει τουριστικούς προορισμούς, αξιοθέατα, χιονοδρομικό κέντρο.
* Γ΄ κατηγορία: περιλαμβάνει τους δευτερεύοντες δρόμους του Δήμου ( εντός πόλεως Καρπενησίου και των Τοπικών Κοινοτήτων).
* Δ΄ κατηγορία: περιλαμβάνει τους δρόμους σε περιοχές κατοικιών εκτός ορίων των οικισμών το οδικό δίκτυο προς κτηνοτροφικές μονάδες και το αγροτικό οδικό δίκτυο του Δήμου.

**ΜΕΡΟΣ ΤΡΙΤΟ**

**3.1 ΑΡΜΟΔΙΟΤΗΤΕΣ ΦΟΡΕΩΝ ΣΕ ΕΠΙΠΕΔΟ ΟΔΩΝ**

Μετά την εφαρμογή του προγράμματος «Καλλικράτης» (Ν.3852/2010, ΦΕΚ 87/Α΄/2010) οι αρμοδιότητες για τη συντήρηση των οδών που ανήκαν στις καταργηθείσες Νομαρχιακές Αυτοδιοικήσεις (επαρχιακό οδικό δίκτυο) και στις πρώην κρατικές Περιφέρεις (εθνικό οδικό δίκτυο), περιήλθαν πλέον στις νέες Περιφέρεις που συστήθηκαν με τον Ν.3852/2010 και ασκούνται από τις αρμόδιες υπηρεσίες τους (αρθ.186 παρ.ΙΙ.ΣΤ1 του Ν3852/2010).

Το υπόλοιπο δημόσιο οδικό δίκτυο (δημοτικοί οδοί), όπως προκύπτει από τις αποφάσεις του Υπουργού ΠΕΧΩΔΕ και των Γενικών Γραμματέων των πρώην κρατικών Περιφερειών που εκδόθηκαν σε εφαρμογή του Ν.3481/2006 (ΦΕΚ 162/Α/2-8-2006) ανήκει στην Αρμοδιότητα των Δήμων, εντός των διοικητικών ορίων εκάστου. Σε περίπτωση οδού που διέρχεται από περισσότερους Δήμους, η ευθύνη κατανέμεται τμηματικά σε κάθε Δήμο που η οδός διέρχεται μέσα στα όρια της διοικητικής του ευθύνης.

Η αποτροπή εμφάνισης πλημμυρικών φαινομένων και δυσχερειών στο οδικό δίκτυο του δήμου λόγω έντονων βροχοπτώσεων, συνδέεται κατά κανόνα με την καλή λειτουργία και συντήρηση του δικτύου ομβρίων υδάτων των οδών. Καθώς η συντήρηση του δικτύου ομβρίων υδάτων των οδών εμπίπτει στην έννοια της συντήρησης του οδικού δικτύου, σύμφωνα με την παράγραφο Β.2 της ΥΑ Δ17α/06/52/ΦΝ443/20-03-2007 (ΦΕΚ 398/Β΄/2007), νοείται ότι ο φορέας που είναι υπεύθυνος για την συντήρηση του οδικού δικτύου είναι υπεύθυνος και για την συντήρηση του αντίστοιχου δικτύου ομβρίων υδάτων. Επομένως ο δήμος Καρπενησίου είναι υπεύθυνος για την συντήρηση του δικτύου ομβρίων υδάτων των δημοτικών οδών.

**3.2 ΑΡΜΟΔΙΟΤΗΤΕΣ ΔΗΜΟΥ ΚΑΡΠΕΝΗΣΙΟΥ**

* Ο Δήμος Καρπενησίου είναι αρμόδιος για την εκπόνηση και υλοποίηση προγραμμάτων αποχιονισμού του οδικού δικτύου που του αναλογεί (δημοτικοί οδοί) ώστε να αντιμετωπιστούν άμεσα τα προβλήματα που δημιουργούνται από την χιονόπτωση και τον παγετό.
* Ο Δήμος Καρπενησίου είναι αρμόδιος για την συντήρηση του δικτύου ομβρίων υδάτων των Δημοτικών οδών και περιλαμβάνονται εργασίες όπως ο καθαρισμός και η συντήρηση των εσχαρών των φρεατίων υδροσυλλογής, των καπακίων των φρεατίων επίσκεψης, του σώματος των φρεατίων υδροσυλλογής, των συνδετήριων αγωγών των φρεατίων αυτών με το υφιστάμενο δίκτυο ομβρίων, των φρεατίων επίσκεψης, καθώς και των αγωγών του δικτύου ομβρίων (ΥΑ Δ17α/06/52/ΦΝ 443/20-03-2007, ΦΕΚ 398/Β΄/2007).
* Να υπάρχει συνεργασία από το γραφείο Πολιτικής Προστασίας του Δήμου με φορείς που διαθέτουν κατάλληλα μέσα (Πυροσβεστικό Σώμα, ΕΛ.ΑΣ. κλπ)
* Να υλοποιήσει όλες τις δράσεις που παρουσιάζονται πιο πάνω ανά στάδια και επιπλέον να δώσει ιδιαίτερη έμφαση όσον αφορά την πρόσβαση σε ευαίσθητες υποδομές της περιοχής όπως: νοσοκομείο, σχολεία, βρεφονηπιακοί σταθμοί, ΚΑΠΗ, κλπ.
* Σύσταση Συντονιστικού Τοπικού Οργάνου Πολιτικής Προστασίας (ΣΤΟ), αποτελούμενο από: 1) Δήμαρχο ως πρόεδρο, 2) Δύο Δημοτικούς Συμβούλους οι οποίοι ορίζονται με απόφαση Δημοτικού Συμβουλίου, εκ των οπόιων ο ένας προέρχεται από την μειοψηφία, 3) Ειδικευμένα Στελέχη (προϊστάμενοι με τους αναπληρωτές τους) πολιτικής προστασίας Περιφερειακής Ενότητας Ευρυτανίας, 4) Διοικητή του Αστυνομικού τμήματος Ευρυτανίας, 5) Διοικητή της Πυροσβεστικής Υπηρεσίας της έδρας του Δήμου, 6) Προϊστάμενο των Τεχνικών Υπηρεσιών του Δήμου, 7) Προϊστάμενο του οικείου Δασαρχείου ή της Διεύθυνσης Δασών, 8) Εκπρόσωποι εθελοντικών οργανώσεων πολιτικής προστασίας (Αγωνιστική λέσχη Αυτοκινήτων Καρπενησίου, Ελληνικό Διασωστικό Σώμα Ευρυτανίας και Ορειβατικός Σύλλογος)

**3.3 ΑΡΜΟΔΙΟΤΗΤΕΣ ΕΛ.ΑΣ**

* Η επικρατούσα κατάσταση στο οδικό δίκτυο, ο έλεγχος κυκλοφορίας, η επιβολή περιορισμών ή απαγορεύσεων κυκλοφορίας σ’ όλο το οδικό δίκτυο του Δήμου, αποτελεί αρμοδιότητα την κατά τόπους αρμοδίων Αστυνομικών Τμημάτων ή Τμημάτων τροχαίας, σύμφωνα με την ισχύουσα νομοθεσία (Ν. 2699/99. ΦΕΚ 57/Α΄99ΠΔ1/2005). Η γνωμοδότηση των Υπηρεσιών αυτών για την επικρατούσα κατάσταση στο οδικό δίκτυο είναι βαρύνουσας σημασίας.
* Απομάκρυνση ακινητοποιημένων οχημάτων εξαιτίας χιονόπτωσης , παγετού και πλημμυρών.
* Ενημέρωση όλων των εμπλεκομένων φορέων σε επιχειρησιακό επίπεδο για την επικρατούσα κατάσταση στο οδικό δίκτυο από πλευράς χιονοπτώσεων και παγετού ή περιπτώσεων κατολισθήσεων και πλημμυρών.
* Επίσημη ενημέρωση του κοινού για την επικρατούσα κατάσταση και την βατότητα του οδικού δικτύου από πλευράς χιονοπτώσεων, παγετού και πλημμυρών.
* Οι υπηρεσίες της ΕΛ.ΑΣ. που είναι υπεύθυνες για τη δημόσια κυκλοφορία, υποχρεούνται να λαμβάνουν κάθε μέτρο, ώστε από τη δημόσια κυκλοφορία να μη δημιουργείται κίνδυνος ή ζημιές τρίτων προσώπων ή άλλων έννομων αγαθών. Θα πρέπει να ενεργούν άμεσα για την απομάκρυνση τυχόν ακινητοποιημένων οχημάτων.

**3.4 ΑΡΜΟΔΙΟΤΗΤΕΣ ΠΥΡΟΣΒΕΣΤΙΚΟΥ ΣΩΜΑΤΟΣ**

* Ο απεγκλωβισμός και διάσωση οδηγών και επιβατών στο οδικό δίκτυο λόγω χιονοπτώσεων, παγετού και πλημμυρών – παροχή βοήθειας

**3.5 ΑΡΜΟΔΙΟΤΗΤΕΣ ΕΘΝΙΚΗΣ ΜΕΤΕΩΡΟΛΟΓΙΚΗΣ ΥΠΗΡΕΣΙΑΣ**

* Η Εθνική Μετεωρολογική Υπηρεσία (Ε.Μ.Υ.) (ΠΔ 161/1997, ΦΕΚ 142/Α΄/1997) είναι επίσημος φορέας πρόγνωσης καιρικών φαινομένων, όπως χιονοπτώσεις, παγετός, χαμηλές θερμοκρασίες κλπ. Η ετοιμότητα των φορέων χειμερινής συντήρησης θα πρέπει να βασίζεται στις καθημερινές προγνώσεις των καιρικών φαινομένων. Οι αρμόδιες οργανικές μονάδες των φορέων υλοποίησης δράσεων της χειμερινής συντήρησης στο οδικό δίκτυο οφείλουν να ενημερώνονται σε καθημερινή βάση για την εξέλιξη των καιρικών φαινομένων.
* Επίσης η Ε.Μ.Υ. εκτός των καθημερινών δελτίων πρόγνωσης καιρού εκδίδει και Έκτακτα Δελτία Επιδείνωσης Καιρού (ΕΔΕΚ) και Έκτακτα Δελτία Πρόγνωσης Επικίνδυνων Καιρικών Φαινομένων (ΕΔΠΕΚΦ) (υπ’ αριθμ’ Φ 595/ΑΔ. 741/Σ. 143/1-2-2010 έγγραφο της ΕΜΥ).
* Τα γραφεία πολιτικής Προστασίας του Δήμου, που λαμβάνουν προειδοποιήσεις (από ΕΜΥ κ.τ.λ.), για αλλαγή καιρικών συνθηκών, ενημερώνουν ΑΜΕΣΑ τις ΤΕΧΝΙΚΕΣ ΥΠΗΡΕΣΙΕΣ τους, προκειμένου να τεθούν σε κατάσταση ετοιμότητας συμπεριλαμβανομένων και των ιδιωτικών μέσων που τελούν υπό καθεστώς προγραμματισμένης μίσθωσης για την αντιμετώπιση χιονοπτώσεων παγετού και πλημμυρών.
* Θα πρέπει να υπάρχει συνεργασία από το γραφείο Π.Π. του Δήμου, με φορείς οι οποίοι διαθέτουν κατάλληλα μέσα (Π.Σ., ΕΛ.ΑΣ, κ.λ.π).

**3.6 ΕΘΕΛΟΝΤΙΚΕΣ ΟΡΓΑΝΩΣΕΙΣ**

* Οι εθελοντικές οργανώσεις που είναι ενταγμένες στο μητρώο της Γ.Γ.Π.Π., μπορούν να αναλαμβάνουν δράσεις προς υποβοήθηση του Δήμου. Οι χώροι δράσεις των ομάδων καθορίζονται στην απόφαση ένταξής τους. Οι δράσεις που αναλαμβάνουν, αποτελούν μέρος των επιχειρησιακών αναγκών που καθορίζονται στα Σ.Τ.Ο.

**ΜΕΡΟΣ ΤΕΤΑΡΤΟ**

**ΣΥΣΤΗΜΑ ΚΙΝΗΤΟΠΟΙΗΣΗΣ**

Για την κινητοποίηση του δυναμικού της Πολιτικής Προστασίας απαιτείται η δημιουργία ενός συστήματος ενεργειών σε τέσσερις (4) φάσεις:

ΦΑΣΗ 1Η Συνήθης ετοιμότητα (Κωδικός Σ)

ΦΑΣΗ 2Η Αυξημένη ετοιμότητα (Κωδικός Α)

ΦΑΣΗ 3Η Άμεση κινητοποίηση-Επέμβαση (Κωδικός Ε)

ΦΑΣΗ 4Η Αποκατάσταση - Αρωγή

**ΦΑΣΗ 1Η ΣΥΝΗΘΗΣ ΕΤΟΙΜΟΤΗΤΑ (Σ)**

Κατά την φάση αυτή λαμβάνονται μέτρα και ενέργειες του Δήμου, που συμβάλουν στην προετοιμασία του για τα επόμενα στάδια ενεργειών. Αξιοποιούνται τα πρώτα στοιχεία και πληροφορίες που αναφέρονται στην εμφάνιση ή επικείμενο ερχομό καταστροφικών φαινομένων για το σχηματισμό βάσιμης εκτίμησης της καταστροφής. Τίθεται σε εφαρμογή το σύστημα επικοινωνίας και ροής πληροφοριών για την συνεννόηση μεταξύ των εμπλεκομένων και λήψη αποφάσεων. Η λήψη στοιχείων για επικίνδυνα καιρικά φαινόμενα στο Δήμο Καρπενησίου γίνεται είτε μέσω ηλεκτρονικού ταχυδρομείου στην ηλεκτρονική διεύθυνση: politiki.prostasia@2445.syzefxis.gov.gr είτε στα τηλέφωνα: 2237350042 (Γραφείο καθ’ ύλην αρμόδιου Αντιδημάρχου) ή 2237350000 (τηλεφωνικό κέντρο). Καταγράφονται τα μέσα πολιτικής προστασίας και ελέγχεται η καταλληλότητα αυτών. Τέλος γίνονται προπαρασκευαστικές πράξεις και προϊδεάζονται επί του θέματος τα κλιμάκια της πολιτικής προστασίας.

**ΦΑΣΗ 2Η ΑΥΞΗΜΕΝΗ ΕΤΟΙΜΟΤΗΤΑ (Α)**

Εάν από την συναξιολόγηση των αιτημάτων, τηλεφωνημάτων και γενικότερα πληροφοριών δίδεται σχεδόν η βεβαιότητα, ότι επίκεινται καταστροφικά φαινόμενα πέραν των ενεργειών της φάσης 1, γίνεται ευρύτερη κινητοποίηση του μηχανισμού πολιτικής προστασίας σε όλα τα επίπεδα κατόπιν εντολών του Δημάρχου και του καθ’ ύλην Αντιδημάρχου. Καλούνται μέσω των δικτύων σταθερής και κινητής τηλεφωνίας και συνέρχονται όλα τα επιτελικά και επιχειρησιακά όργανα (όλο το εμπλεκόμενο ανθρώπινο δυναμικό του δήμου, ιδιώτες χειριστές μηχανημάτων έργου, εθελοντικές οργανώσεις, κλπ) και διατελούν σε πλήρη ετοιμότητα, για την εκτέλεση της αποστολής τους και αν κρίνουν αναγκαίο λαμβάνουν προληπτικά μέτρα προς αποφυγή δυσμενών καταστάσεων.

**ΦΑΣΗ 3Η ΑΜΕΣΗ ΚΙΝΗΤΟΠΟΙΗΣΗ-ΕΠΕΜΒΑΣΗ (Ε)**

Κατά την φάση αυτή γίνεται κινητοποίηση και δραστηριοποίηση όλου του συστήματος της πολιτικής προστασίας προς αντιμετώπιση των καταστροφικών φαινομένων. Όλες οι επιχειρησιακές δυνάμεις συνεργάζονται και βρίσκονται σε πλήρη δράση. Γίνεται αξιοποίηση τόσο του ανθρώπινου δυναμικού όσο και των υλικοτεχνικών μέσων κατά τον καλύτερο δυνατό τρόπο όλο το εικοσιτετράωρο. Γίνεται συνεχής ενημέρωση των πολιτών για την λήψη μέτρων αυτοπροστασίας, παροχή οδηγιών για την αντιμετώπιση της κρίσης ή ακόμη και συνδρομή των πολιτών ή διευκόλυνση του έργου του κρατικού μηχανισμού. Οι υπηρεσίες διοικητικής μέριμνας είναι σε πλήρη λειτουργία και σε συνδυασμό με το σύστημα επικοινωνιών στηρίζουν το επιχειρησιακό έργο και την άμεση επίλυση των προβλημάτων των πληγέντων.

**ΦΑΣΗ 4Η ΑΠΟΚΑΤΑΣΤΑΣΗ-ΑΡΩΓΗ**

Κατά την φάση αυτή γίνεται εκτίμηση των ζημιών που προκλήθηκαν από την καταστροφή από τα αρμόδια κλιμάκια και παρέχεται άμεση αρωγή στους πληγέντες, λαμβάνονται αποφάσεις και μέτρα για την αποκατάσταση των ζημιών και μη επανάληψη φαινομένων δυνάμενων να προληφθούν.

**ΜΕΡΟΣ ΠΕΜΠΤΟ**

**5.1 ΚΑΤΑΣΤΑΣΗ ΔΗΜΟΥ ΚΑΡΠΕΝΗΣΙΟΥ (ΑΙΡΕΤΟΙ - ΠΡΟΣΩΠΙΚΟ – ΜΗΧΑΝΗΜΑΤΑ ΕΡΓΟΥ – ΕΞΟΠΛΙΣΜΟΣ)**

**ΑΙΡΕΤΟΙ**

**Δήμαρχος: Σουλιώτης Νικόλαος**

**Αρμόδιος αντιδήμαρχος - επικεφαλής συντονιστής:** Χαλκιάς Παντελής

**Αρμόδιοι αντιδήμαρχοι ανά Δημοτική Ενότητα**

Δημοτική Ενότητα Ποταμιάς : Κλεομένης Λάππας

Δημοτική Ενότητα Κτημενίων: Παντελής Χαλκιάς

Δημοτική Ενότητα Φουρνάς : Ταξιάρχης Κουτρομάνος

Δημοτική Ενότητα Προυσού: Χρήστος Ντέκας

Δημοτική Ενότητα Δομνίστας: Ευδοξία Κονιαβίτη

**ΠΡΟΕΔΡΟΙ ΤΟΠΙΚΩΝ ΚΟΙΝΟΤΗΤΩΝ**

**ΔΕ ΚΑΡΠΕΝΗΣΙΟΥ**

**1) ΔΚ ΚΑΡΠΕΝΗΣΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κολοκύθας Δημήτριος | Πρόεδρος Δ.Κ. | 697 482 5991 |

**2) ΤΚ ΑΓΙΟΥ ΑΝΔΡΕΑ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κουτσοθεόδωρος Αναστάσης | Εκπρόσωπος Τ.Κ. | 694 695 9710 |

**3) ΤΚ ΑΓΙΑΣ ΒΛΑΧΕΡΝΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Σιούρτος Ζαχαρίας | Πρόεδρος Τ.Κ. | 697 472 3354 |

**4) ΤΚ ΑΓΙΟΥ ΝΙΚΟΛΑΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Σκαρμούτσος Γεώργιος | Πρόεδρος Τ.Κ. | 697 736 9255 |

**5) ΤΚ ΒΟΥΤΥΡΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κουτσόπoυλος Ιωάννης | Εκπρόσωπος Τ.Κ. | 694 820 5513 |

**6) ΤΚ ΚΑΛΕΣΜΕΝΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Γυφτοβράκης Παναγιώτης | Εκπρόσωπος Τ.Κ. | 694 293 21002108042806 |

**7) ΤΚ ΚΟΡΥΣΧΑΔΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Δήμας Χρήστος | Εκπρόσωπος Τ.Κ. | 697 933 1196 |

**8) ΤΚ ΜΥΡΙΚΗΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Χινόπωρος Γεώργιος | Εκπρόσωπος Τ.Κ. | 697 286 1466 |

**9) ΤΚ ΠΑΥΛΟΠΟΥΛΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ίβρου Αγγελική | Εκπρόσωπος Τ.Κ. | 698 308 8740 |

**10) ΤΚ ΠΑΠΑΡΟΥΣΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Νικολάου Κων/νος | Εκπρόσωπος Τ.Κ. | 697 759 2048 |

**11) ΤΚ ΣΕΛΛΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Πεταρούδης Βασίλης | Πρόεδρος Τ.Κ. | 697 855 2102 |

**12) ΤΚ ΣΤΕΝΩΜΑΤΟΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μπανιάς Λάζαρος | Εκπρόσωπος Τ.Κ. | 697 288 0476 |

**13)ΤΚ ΣΤΕΦΑΝΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Αθανασόπουλος Δημήτριος |  Εκπρόσωπος Τ.Κ. | 697 574 6782 |

**14) ΤΚ ΦΙΔΑΚΙΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κάντζιος Δημήτριος | Εκπρόσωπος Τ.Κ. | 697 228 8469 |

**ΔΕ ΚΤΗΜΕΝΙΩΝ**

**ΤΚ ΑΓΙΑΣ ΤΡΙΑΔΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ντάσιος Επαμεινώνδας | Πρόεδρος Τ.Κ. | 697 475 2094 |

 **ΤΚ ΑΓΙΟΥ ΧΑΡΑΛΑΜΠΟΥΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ζαρανικόλας Ευάγγελος | Εκπρόσωπος Τ.Κ. | 697 343 4168 |

 **ΤΚ ΔΟΜΙΑΝΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κουτρής Νικόλαος | Εκπρόσωπος Τ.Κ. | 697 399 9353 |

 **ΤΚ ΠΕΤΡΑΛΩΝΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Χουλιάρας Κων/νος | Εκπρόσωπος Τ.Κ. | 697 416 1780 |

**ΤΚ ΧΟΧΛΙΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μπαρμπαρούσης Γιώργος | Εκπρόσωπος Τ.Κ. | 697 254 4165 |

**ΔΕ ΠΟΤΑΜΙΑΣ**

 **ΤΚ ΑΝΙΑΔΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Σερετάκης Κωνσταντίνος | Εκπρόσωπος Τ.Κ. | 2237 0 25511 |

**ΤΚ ΔΕΡΜΑΤΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Τραστέλης Σπυρίδων | Εκπρόσωπος Τ.Κ. | 698 624 9477 |

**ΤΚ ΚΑΡΙΤΣΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παναγιωτόπουλος Ιωάννης | Εκπρόσωπος Τ.Κ. | 22370 24611 |

**ΤΚ ΚΛΑΥΣΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παναγιωτόπουλος Ιωάννης | Εκπρόσωπος Τ.Κ. | 22370 24611 |

**ΤΚ ΜΙΚΡΟΥ ΧΩΡΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μπούρας Βασίλειος | Εκπρόσωπος Τ.Κ. | 697 228 8457 |

**ΤΚ ΜΕΓΑΛΟΥ ΧΩΡΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ματζιουτας Κων. | Εκπρόσωπος Τ.Κ. | 697 233 8331 |

**ΤΚ ΜΟΥΖΙΛΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μπαζιώνης Αθανάσιος | Εκπρόσωπος Τ.Κ. | 698 079 2622 |

**ΤΚ ΝΟΜΙΣΤΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παχής Γεώργιος | Εκπρόσωπος Τ.Κ. | 697 255 5615 |

**ΤΚ ΣΥΓΓΡΕΛΛΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Αναγνωστάκης Χαρίλαος | Εκπρόσωπος Τ.Κ. | 6977748167 |

**ΤΚ ΧΕΛΙΔΟΝΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Τσιαντής Βασίλειος | Εκπρόσωπος Τ.Κ. | 697 791 71372109012064 |

**ΔΕ ΠΡΟΥΣΟΥ**

**TΚ ΠΡΟΥΣΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Τσατσαράγκος Δημήτριος | Πρόεδρος Τ.Κ. | 694 420 5359 |

**TΚ ΑΛΕΣΤΙΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Καρακάσης Ιωάννης | Εκπρόσωπος Τ.Κ. | 697 271 3889 |

**TΚ ΑΣΠΡΟΠΥΡΓΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Καραχρήστος Κωνσταντίνος | Εκπρόσωπος Τ.Κ. | 697 818 5618 |

**TΚ ΒΕΛΩΤΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Γιαννιώτη Γεωργία | Εκπρόσωπος Τ.Κ. | 22370-95597 |

**TΚ ΕΣΩΧΩΡΙΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Αναστασοπούλου Σταυρούλα | Εκπρόσωπος Τ.Κ. | 698 671 0818 |

**TΚ ΚΑΣΤΑΣΝΙΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Τσιώκου Κατίνα | Πρόεδρος Τ.Κ. | 698 129 0902 |

**TΚ ΚΑΤΑΒΟΘΡΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παναγιωτόπουλος Δημήτριος | Πρόεδρος Τ.Κ. | 22370 95976694 518 0566 |

**TΚ ΠΡΟΔΡΟΜΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Σουλτάτος Ευάγγελος | Εκπρόσωπος Τ.Κ. | 693 730 3249 |

**TΚ ΣΑΡΚΙΝΗΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Βλάχος Δημήτριος | Εκπρόσωπος Τ.Κ. | 697 896 678322370-95068 |

**TΚ ΣΤΑΥΡΟΧΩΡΙΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Υφαντής Βασίλειος | Εκπρόσωπος Τ.Κ. | 697 463 3528 |

**TΚ ΤΟΡΝΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Κωνσταντόπουλος Βασίλειος | Πρόεδρος Τ.Κ. | 697 778 895622370-24634 |

**ΔΕ ΦΟΥΡΝΑΣ**

**TΚ ΒΡΑΧΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ακρίβος Σωτήρης | Πρόεδρος Τ.Κ. | 697 696 9228 |

**TΚ ΚΛΕΙΤΣΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Σαμαράς Κωνσταντίνος | Πρόεδρος Τ.Κ. | 697 208 5132 |

**TΚ ΦΟΥΡΝΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Οικονόμου Νικόλαος | Πρόεδρος Τ.Κ. | 697 790 5361 |

**ΔΕ ΔΟΜΝΙΣΤΑΣ**

**TΚ ΔΟΜΝΙΣΤΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Καρέτσος Νικόλαος  | Πρόεδρος Τ.Κ. | 697 221 7589 |

**TΚ ΚΡΙΚΕΛΛΟΥ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παπαδημητρίου Βασίλειος | Πρόεδρος Τ.Κ. | 6972217581 |

**TΚ ΑΜΠΛΙΑΝΗΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Παπασπύρος Ηλίας | Εκπρόσωπος Τ.Κ. | 6977208166 |

**TΚ ΜΕΣΟΚΩΜΗΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μακρυγιάννης Αθανάσιος | Εκπρόσωπος Τ.Κ. | 6977208166 |

**TΚ ΡΟΣΚΑΣ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μυζήθρας Λεωνίδας | Εκπρόσωπος Τ.Κ. | 697 853 9211 |

**TΚ ΣΤΑΒΛΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Ζούκας Αθανάσιος | Εκπρόσωπος Τ.Κ. | 6977714400 |

**TΚ ΨΙΑΝΩΝ**

|  |  |  |
| --- | --- | --- |
| Ονοματεπώνυμο | Ιδιότητα | Τηλέφωνο |
| Μαντζής Θανάσης | Εκπρόσωπος Τ.Κ. | 697 381 5219 |

**5.2 Αρμόδια Υπηρεσία συντονισμού (υπαγόμενη απευθείας στον Δήμαρχο)**

**Αυτοτελές Γραφείο Διαχείρισης κρίσεων – Πολιτικής Προστασίας**

Δημήτριος Τσελεπής

Δημήτριος Κεφαλάς

**Εμπλεκόμενες Υπηρεσίες υπεύθυνες για τη λειτουργία υποδομών και υπηρεσιών κρίσιμων για το έργο της αντιμετώπισης και αποκατάστασης λόγο χιονοπτώσεων παγετού και πλημμυρών.**

**Δ/νση Τεχνικών Υπηρεσιών**

**Διευθύντρια:** Μαρία Παπαδοπούλου

Τμήμα Συντήρησης Υποδομών και Δικτύων (Δ/νσης Τεχνικών Υπηρεσιών)

Αναπληρωτής Προϊστάμενος: Κλήμης Αναστασιάδης

Τμήμα Μηχανολογικού Εξοπλισμού (Δ/νσης Τεχνικών Υπηρεσιών)

Αναπληρωτής Προϊστάμενος: Παναγιώτης Καράμπελας

Τμήμα Τεχνικών Έργων (Δ/νσης Τεχνικών Υπηρεσιών)

Αναπληρωτής Προϊστάμενος: Γεώργιος Παπαϊωάννου

**Δ/νση Διοικητικών Οικονομικών Υπηρεσιών**

**Διευθυντής:** Κοκοτίνης Γρηγόριος

**Δ/νση Κοινωνικών Υπηρεσιών, Παιδείας, Αθλητισμού και Πολιτισμού**

**Διευθύντρια:** Ματσούκα Άννα

**Αποκεντρωμένες Υπηρεσίες με έδρα τις Δημοτικές Ενότητες**

**Τα παραπάνω τμήματα των Δ/νσεων στελεχώνονται όπως αναλυτικά αναφέρονται στην υπ’ αρίθμ. 846/22-01-2016 απόφαση του Δημάρχου Καρπενησίου.**

**5.3 ΟΧΗΜΑΤΑ – ΜΗΧΑΝΗΜΑΤΑ ΠΟΥ ΔΙΑΘΕΤΕΙ Ο ΔΗΜΟΣ ΓΙΑ ΑΠΟΧΙΟΝΙΣΜΟΥΣ – ΚΑΘΑΡΙΣΜΟ ΟΔΙΚΟΥ ΔΙΚΤΥΟΥ**

**ΔΕ ΚΑΡΠΕΝΗΣΙΟΥ**

* 1 όχημα Αλατιέρα
* 1 Πολυμηχάνημα – αλατιέρα
* 1 Ισοπεδωτής γαιών – γκρέιντερ
* 2 αγροτικά 4χ4
* 4 ΜΕ τύπου Εκσκαφέας – φορτωτής
* 1 φορτωτής 80PS

**ΔΕ ΠΡΟΥΣΟΥ**

* 1 όχημα UNIMOG
* 1 ΜΕ τύπου Εκσκαφέας – φορτωτής 97 PS

**ΔΕ ΔΟΜΝΙΣΤΑΣ**

* 1 Πολυμηχάνημα 113 PS
* 1 φορτωτής 160 PS

**ΔΕ ΚΤΗΜΕΝΙΩΝ**

* 1 ΜΕ τύπου Εκσκαφέας – φορτωτής 97 PS
* 1 φορτηγό με λάμα

**ΔΕ ΦΟΥΡΝΑΣ**

* 1 Πολυμηχάνημα 113 PS
* 1 όχημα UNIMOG
* 1 Ισοπεδωτής γαιών – γκρέιντερ 152 PS

**ΔΕ ΠΟΤΑΜΙΑΣ**

* 1 Φορτηγό με λάμα

**5.4 ΛΟΙΠΕΣ ΥΠΟΔΟΜΕΣ ΕΞΟΠΛΙΣΜΟΣ**

Λειτουργία Επιχειρησιακού Κέντρου στο Δημοτικό Μέγαρο όπου οι εντολές και η διαχείριση των επιχειρήσεων αποχιονισμού γίνεται μέσω ασύρματης επικοινωνίας. Ο Δήμος Καρπενησίου διαθέτει:

* + 5 πομποδέκτες φορητούς
	+ 1 πομποδέκτη βάσης
	+ 6 πομποδέκτες αυτοκινήτου

**ΜΕΡΟΣ ΕΚΤΟ**

**ΠΟΣΟΤΙΚΟΠΟΙΗΣΗ ΔΡΑΣΕΩΝ**

**6.1 ΥΠΕΡΩΡΙΕΣ ΠΡΟΣΩΠΙΚΟΥ**

Εκτιμάται ότι για την αντιμετώπιση της χιονόπτωσης – παγετού θα απαιτηθούν πέρα του κανονικού ωραρίου του προσωπικού επιπλέον 1.200 ανθρωποώρες εργασίας.

**6.2 ΠΡΟΣΛΗΨΗ ΠΡΟΣΩΠΙΚΟΥ ΓΙΑ ΤΗΝ ΑΝΤΙΜΕΤΩΠΙΣΗ ΚΑΤΕΠΕΙΓΟΥΣΩΝ ΕΠΟΧΙΚΩΝ Η ΠΡΟΣΚΑΙΡΩΝ ΑΝΑΓΚΩΝ**

Ο Δήμος Καρπενησίου έχει προσλάβει ένα (1) οδηγό φορτηγού με δίπλωμα Γ΄κατηγορίας ενώ θα προσλάβει άμεσα ένα (1) χειριστή grayder, άμεσα δύο (2) Χειριστές Μηχανήματος Έργου (Εκσκαφέα φορτωτή) και έναν (1) οδηγό φορτηγού με δίπλωμα Γ΄κατηγορίας διάρκειας οκτώ (8) μηνών.

**6.3 ΠΡΟΜΗΘΕΙΑ ΑΛΑΤΟΣ**

Η εκτίμηση της υπηρεσίας για τις ανάγκες σε αλάτι προκειμένου να αντιμετωπίσουμε την χιονόπτωση και τον παγετό στο οδικό δίκτυο της περιοχής ευθύνης είναι 240 τόνοι.

**6.4 ΜΙΣΘΩΣΗ ΜΗΧΑΝΗΜΑΤΩΝ ΙΔΙΩΤΩΝ**

Δεδομένου ότι ο Δήμος Καρπενησίου εκτός από την πόλη του Καρπενησίου έχει 49 Τοπικές Κοινότητες στην περιοχή αρμοδιότητάς του, επιπλέον των δικών του μηχανημάτων πρόκειται να πραγματοποιήσει συνοπτικό διαγωνισμό για τον καθαρισμό οδικού δικτύου τα παρακάτω μηχανήματα έργου με τους χειριστές τους:

|  |  |  |
| --- | --- | --- |
| **Α/Α** | **Είδος μηχανήματος** | **Ώρες λειτουργίας** |
| 1 | Καθαρισμός δρόμου με εκσκαφέα έως 40HP  | 80 |
| 2 | Καθαρισμός δρόμου με εκσκαφέα φορτωτή από 70HP και άνω (Α) | 80 |
| 3 | Καθαρισμός δρόμου με εκσκαφέα φορτωτή από 70HP και άνω (Β) | 80 |
| 4 | Καθαρισμός δρόμου με εκσκαφέα φορτωτή από 70HP και άνω (Γ) | 80 |
| 5 | Καθαρισμός δρόμου με φορτωτή από 71HP έως 90HP | 100 |
| 6 | Καθαρισμός δρόμου με φορτωτή από 91HP έως 110HP | 100 |
| 7 | Καθαρισμός δρόμου με φορτωτή από 111HP έως 140HP | 100 |
| 8 | Καθαρισμός δρόμου με φορτωτή από 141HP έως 160 HP | 80 |
| 9 | Καθαρισμός δρόμου με φορτωτή από 161HP έως 180 HP | 100 |
| 10 | Καθαρισμός δρόμου με πολυμηχανήμα με αλατοδιανομέα και λεπίδα ισχύος 200HP έως 300HP | 80 |

Ο προϋπολογισμός της μελέτης για τον καθαρισμό των οδών με τα παραπάνω μηχανήματα ανέρχεται στο ποσό των **40.424,00 €** με το Φ.Π.Α.

**Ποσοτικοποίηση δράσεων για την αντιμετώπιση των φαινομένων χιονόπτωσης, παγετού και πλημυρών για το Δήμο Καρπενησίου:**

|  |  |  |
| --- | --- | --- |
| **Α/Α** | **ΕΙΔΟΣ ΔΑΠΑΝΗΣ** | **ΠΟΣΟΤΗΤΑ** |
| 1 | ΥΠΕΡΩΡΙΕΣ ΠΡΟΣΩΠΙΚΟΥ | 1.200 ώρες |
| 2 | ΠΡΟΣΛΗΨΗ ΕΠΟΧΙΚΟΥ ΠΡΟΣΩΠΙΚΟΥ | 4 χειριστές για οχτώ (8) μήνες |
| 3 |  ΜΗΧΑΝΗΜΑΤΩΝ ΕΡΓΟΥ ΤΟΥ ΔΗΜΟΥ | 20 οχήματα  |
| 4 |  ΑΛΑΤΙ | 240 τόνοι |
| 5 | ΜΙΣΘΩΣΗ ΜΗΧΑΝΗΜΑΤΩΝ ΙΔΙΩΤΩΝ | 880 ώρες λειτουργίας |

**ΜΕΡΟΣ ΕΒΔΟΜΟ**

|  |
| --- |
| **ΧΡΗΣΙΜΑ ΤΗΛΕΦΩΝΑ** |
| ΤΗΛΕΦΩΝΙΚΟ ΚΕΝΤΡΟ ΔΗΜΟΥ ΚΑΡΠΕΝΗΣΙΟΥ | 2237350000 |
| ΓΡΑΦΕΙΟ ΔΗΜΑΡΧΟΥ ΣΟΥΛΙΩΤΗΣ ΝΙΚΟΛΑΟΣ | 2237350050 |
| ΑΡΜΟΔΙΟΣ ΑΝΤΙΔΗΜΑΡΧΟΣ ΧΑΛΚΙΑΣ ΠΑΝΤΕΛΗΣ | 6986824545 |
| ΓΡΑΦΕΙΟ ΔΙΑΧΕΙΡΙΣΗΣ ΚΡΙΣΕΩΝ – ΠΟΛΙΤΙΚΗΣ ΠΡΟΣΤΑΣΙΑΣ ΔΗΜΟΥ ΚΑΡΠΕΝΗΣΙΟΥ | 223735004222373500842237350075 |
| ΠΡΟΪΣΤΑΜΕΝΟΣ Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ ΔΗΜΟΥ ΚΑΡΠΕΝΗΣΙΟΥ | 2237350085 |
| ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΥΡΥΤΑΝΙΑΣ | 2237350700 |
| ΠΡΟΪΣΤΑΜΕΝΟΣ Δ/ΝΣΗΣ ΠΟΛΙΤΙΚΗΣ ΠΡΟΣΤΑΣΙΑΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΕΥΡΥΤΑΝΙΑΣ | 2237350712 |
| ΑΣΤΥΝΟΜΙΚΟ ΤΜΗΜΑ ΚΑΡΠΕΝΗΣΙΟΥ | 2237089160 |
| ΠΥΡΟΣΒΕΣΤΙΚΗ ΥΠΗΡΕΣΙΑ ΚΑΡΠΕΝΗΣΙΟΥ | 2237023103 |
| ΑΛΑΚ ΚΑΡΠΕΝΗΣΙΟΥ  | 6973826322 |
| ΕΛΛΗΝΙΚΟ ΔΙΑΣΩΣΤΙΚΟ ΣΩΜΑ ΕΥΡΥΤΑΝΙΑΣ | 6979005757 |
| ΟΡΕΙΒΑΤΙΚΟΣ ΣΥΛΛΟΓΟΣ ΕΥΡΥΤΑΝΙΑΣ  | 2237023051, 6974031792 |
| ΓΡΑΜΜΗ ΔΗΜΟΤΗ | 15455 |
| ΕΥΡΩΠΑΙΚΟΣ ΑΡΙΘΜΟΣ ΕΚΤΑΚΤΗΣ ΑΝΑΓΚΗΣ | 112 |

**ΠΑΡΑΡΤΗΜΑ Α΄**

**ΕΝΕΡΓΕΙΕΣ ΠΟΛΙΤΩΝ ΠΡΙΝ ΚΑΙ ΚΑΤΑ ΤΗΝ ΧΙΟΝΟΠΤΩΣΗ**

* Προμηθευόμαστε υλικά θέρμανσης, τρόφιμα, φάρμακα αν χρησιμοποιούμε, για αρκετές ημέρες
* Διατηρούμε το σπίτι σε ζεστό και παραμένουμε μέσα σ’ αυτό
* **ΔΕΝ ΜΕΤΑΚΙΝΟΥΜΑΣΤΕ ΑΣΚΟΠΑ ΜΕ ΤΟ ΟΧΗΜΑ ΜΑΣ ΧΩΡΙΣ ΑΛΥΣΙΔΕΣ.**Κίνδυνος εκγλωβισμού μας και παρεμπόδισης κυκλοφορίας σε οχήματα αμέσου επεμβάσεως
* Ελέγχουμε το δίκτυο ύδρευσης του σπιτιού όπως και του ηλιακού θερμοσίφωνα
* Απομονώνουμε ή καλύτερα εκκενώνουμε το δίκτυο του ηλιακού θερμοσίφωνα, αν πρόκειται να λείψουμε για μεγάλο χρονικό διάστημα κατά την διάρκεια του χειμώνα.
* Κλείνουμε το κεντρικό διακόπτη παροχής νερού, σε περίπτωση παγοποίησης των κεντρικών σωλήνων.
* Ξεπαγώνουμε τους σωλήνες, όταν αποφασισθεί, από το πάνω μέρος του σωλήνα που είναι κοντά στον διακόπτη, έτσι ώστε η θερμοκρασιακή μεταβολή να είναι σταδιακή.
* Δεν πρέπει να χρησιμοποιούμε νερό, για την απομάκρυνση του χιονιού
* Προμηθευόμαστε εξοπλισμό (φτυάρια, αλάτι) για τον καθαρισμό του χιονιού
* Αποφεύγουμε να είμαστε έξω κατά τη χιονοθύελλα εφόσον είναι δυνατόν.
* Χρησιμοποιούμε κατάλληλα ρούχα για ντύσιμο, προτιμούμε τα ζεστά, τα ελαφριά με πολλά στρώματα, παρά ένα βαρύ ρούχο. Επιδιώκουμε το εξωτερικό ρούχο να είναι αδιάβροχο, χρησιμοποιούμε ζεστές και αδιάβροχες μπότες.
* Χρησιμοποιούμε αντιολισθητικές αλυσίδες, όπου απαιτείται.
* Μετακινούμαστε κατά τη διάρκεια της ημέρας και εφ’ όσον είναι απαραίτητο.
* Προτιμούμε κεντρικούς δρόμους και ενημερώνουμε τους οικείους μας για την ακολουθούμενη διαδρομή.
* Διατηρούμε απόσταση ασφαλείας από το προπορευόμενο αυτοκίνητο.
* Αποφεύγουμε να μετακινούμαστε σε παγετό, διότι απαιτείται ιδιαίτερη προσοχή και δεξιότητα.

**ΠΑΡΑΡΤΗΜΑ Β΄**

**ΜΕΤΡΑ ΑΥΤΟΠΡΟΣΤΑΣΙΑΣ**

**ΠΛΗΜΜΥΡΕΣ**

**Τι πρέπει να κάνετε για να είστε προετοιμασμένοι**…

• Βεβαιωθείτε ότι τα φρεάτια έξω από το σπίτι σας δεν είναι φραγμένα.

• Βεβαιωθείτε ότι οι υδρορροές εντός του σπιτιού λειτουργούν κανονικά.

• Περιορίστε τις μετακινήσεις σας στις απολύτως αναγκαίες.

• Αποφύγετε τη διαµονή και εργασία σε υπόγειους χώρους, αν αυτό δεν είναι απαραίτητο.

**Κατά τη διάρκεια της πλημμύρας**…

• Εγκαταλείψτε υπόγειους χώρους και μετακινηθείτε σε ασφαλές, υπερυψωμένο σηµείο.

• Αποφύγετε τη µετακίνηση µέσα στους πληµµυρισµένους δρόµους.

• Μη διασχίζετε χειµάρρους πεζοί ή µε το αυτοκίνητό σας.

• Αλλάξτε πορεία, αν οδηγείτε προς πληµµυρισµένη περιοχή.

• Εάν το αυτοκίνητό σας έχει ακινητοποιηθεί και ενδέχεται να παρασυρθεί ή να πληµµυρίσει, εγκαταλείψτε το αµέσως.

• Μείνετε µακριά από κοµµένα ή πεσµένα στο έδαφος ηλεκτροφόρα καλώδια.

• Μην πλησιάζετε σε περιοχές, όπου έχουν σηµειωθεί κατολισθήσεις.

**Θυµηθείτε: οι κίνδυνοι από την πληµµύρα δεν υποχωρούν αµέσως µετά την έναρξη της απόσυρσης των υδάτων.**

Η πληµµύρα µπορεί να έχει μεταβάλει τα χαρακτηριστικά γνώριµων περιοχών, καθώς τα νερά µπορούν να παρασύρουν αντικείµενα ή να καταστρέψουν µέρη του δρόµου, των πεζοδροµίων, κ.λ.π.

Εποµένως, µετά την πληµµύρα…

• Αποµακρυνθείτε από περιοχές που έχουν µόλις πληµµυρίσει ή ενδέχεται να πληµµυρίσουν ξανά στις επόµενες ώρες.

• Μην πλησιάζετε σε περιοχές, στις οποίες έχουν σηµειωθεί κατολισθήσεις ή πτώση βράχων.

• Ελέγξτε αν το σπίτι ή ο χώρος εργασίας σας κινδυνεύει από πιθανή πτώση βράχων.

• Προσοχή στα όµβρια νερά! Απορρίµµατα, νεκρά ζώα και λοιπά αντικείµενα ενδέχεται να έχουν παρασυρθεί από τα νερά και να τα έχουν µολύνει.

**Αν είναι απολύτως αναγκαίο να µετακινηθείτε πεζοί ή να οδηγήσετε σε περιοχές που έχουν πληµµυρίσει…**

• Αναζητήστε σταθερό έδαφος

• Αποφύγετε τόσο τα ρέοντα, όσο και τα λιµνάζοντα νερά τα οποία ενδέχεται να λειτουργήσουν ως καλοί αγωγοί του ηλεκτρικού ρεύµατος, σε περίπτωση που υπάρχουν φθορές σε υπόγεια καλώδια ή διαρροές από ηλεκτρικές εγκαταστάσεις.

• Αν βρεθείτε µπροστά σε δρόµο που έχει πληµµυρίσει, σταµατήστε και αλλάξτε αµέσως κατεύθυνση.

• Ακολουθήστε πιστά τις οδηγίες των κατά τόπους αρµόδιων αρχών.

**Αν η περιοχή στην οποία διαµένετε έχει εκκενωθεί,**

**ΜΗΝ ΕΠΙΣΤΡΕΨΕΤΕ,**

προτού σας δοθεί αντίστοιχη εντολή από τις αρχές

**Πριν αρχίσετε τις διαδικασίες αποκατάστασης των ζηµιών στο σπίτι**

**σας:**

• Κλείστε την τροφοδοσία ηλεκτρικού ρεύµατος, ακόµη και αν στην περιοχή σας έχει διακοπεί το ρεύµα.

• Κλείστε την παροχή νερού, καθώς το δίκτυο µπορεί να έχει υποστεί βλάβες.

• Προτού εξετάσετε ένα κτίριο που έχει πληµµυρίσει, φορέστε κλειστά παπούτσια, ώστε να αποφύγετε τραυµατισµούς στα πόδια από αντικείµενα ή ανωµαλίες στο έδαφος, που καλύπτονται από τα νερά.

• Εξετάστε τα δίκτυα νερού, ηλεκτρικού ρεύµατος και αποχέτευσης.

• Ελέγξτε τους τοίχους, τις πόρτες, τις σκάλες και τα παράθυρα, για να βεβαιωθείτε ότι δεν έχουν προκληθεί ζηµιές.

**ΚΑΤΑΙΓΙΔΑ – ΚΕΡΑΥΝΟΙ**

Οι κίνδυνοι από τις καταιγίδες προκαλούνται από τους τοπικά πολύ ισχυρούς ανέµους, τις τοπικά έντονες βροχοπτώσεις, τους κεραυνούς και τις πιθανές χαλαζοπτώσεις.

**Τι πρέπει να κάνετε όσο διαρκεί η καταιγίδα …**

**…αν βρίσκεστε µέσα στο σπίτι :**

• Ασφαλίστε πόρτες και παράθυρα.

• Στερεώστε αντικείµενα που µπορεί να παρασυρθούν από τον άνεµο και ενδέχεται να προκαλέσουν καταστροφές ή τραυµατισµούς.

• Ελέγξτε αναρτηµένες πινακίδες.

• Μην κρατάτε ανά χείρας ηλεκτρικές συσκευές ή το τηλέφωνο, γιατί ο κεραυνός µπορεί να περάσει µέσα από τα καλώδια.

• Αποφύγετε τις σωληνώσεις των υδραυλικών (κουζίνα, µπάνιο), γιατί οι µεταλλικοί σωλήνες είναι καλοί αγωγοί του ηλεκτρισµού.

• Αποσυνδέστε τις συσκευές τηλεόρασης από την κεραία και την παροχή ηλεκτρικού ρεύµατος.

…**αν βρίσκεστε έξω από το σπίτι :**

• Προφυλαχθείτε καταφεύγοντας σε κάποιο παρακείµενο εσωτερικό χώρο (κτίριο ή αµάξι) και µην επιχειρήσετε να εξέλθετε, παρά µόνο αφού βεβαιωθείτε ότι η καταιγίδα πέρασε.

• Αν αυτό δεν είναι εφικτό, καθίστε αµέσως στο έδαφος!

• Αν βρίσκεστε αποµονωµένος σε µια επίπεδη έκταση και νιώθετε να σηκώνονται τα µαλλιά σας (γεγονός που προµηνύει την εκδήλωση κεραυνού), κάντε βαθύ κάθισµα, µε το κεφάλι ανάµεσα στα πόδια, (ώστε να ελαχιστοποιήσετε την επιφάνεια του σώµατός σας και την επαφή σας µε το έδαφος) και πετάξτε ό,τι µεταλλικό αντικείµενο φέρετε. Προσοχή : µην ξαπλώνετε στο έδαφος!

• Αν βρίσκεστε στο δάσος, προστατευθείτε κάτω από συµπαγή κλαδιά χαµηλών δέντρων. Ποτέ µην στέκεστε κάτω από ένα ψηλό δέντρο σε ανοιχτό χώρο!

• Αν βρίσκεστε σε χαµηλότερη, σε σχέση µε τις γειτονικές, περιοχή προσέξτε ενδεχόµενη εκδήλωση πληµµυρικού φαινοµένου.

• Αν βρίσκεστε στη θάλασσα, βγείτε αµέσως έξω.

• Γενικά, αποµακρυνθείτε από ποτάµια, λίµνες και άλλες µάζες νερού.

• Αποφύγετε ψηλές κατασκευές, όπως πυλώνες της .ΕΗ, ψηλά δέντρα, φράκτες, τηλεφωνικές γραµµές ή γραµµές ηλεκτρικού ρεύµατος.

• Αποφύγετε τη διέλευση κοντά από µεγάλα δέντρα, µπαλκόνια και γενικά περιοχές, όπου αντικείµενα µπορεί να αποκολληθούν και να πέσουν.

• Μην πλησιάζετε µεταλλικά αντικείµενα, όπως αµάξια, ποδήλατα, σύνεργα κατασκήνωσης, κ.λ.π.

**… αν βρίσκεστε στο αυτοκίνητό σας:**

• Ακινητοποιήστε το αυτοκίνητο στην άκρη του δρόµου, µακριά από δέντρα, τα οποία µπορεί να καταπλακώσουν το αυτοκίνητο.

• Παραµείνετε µέσα στο αυτοκίνητο µε αναµµένα τα προειδοποιητικά φώτα στάσης µέχρι να κοπάσει η καταιγίδα.

• Κλείστε τα τζάµια και µην ακουµπάτε σε µεταλλικά αντικείμενα µέσα στο αυτοκίνητο.

• Αποφύγετε τους πληµµυρισµένους δρόµους.

**ΘΥΕΛΛΩΔΕΙΣ ΑΝΕΜΟΙ**

• Στερεώστε αντικείµενα που µπορεί να παρασυρθούν από τον άνεµο και ενδέχεται να προκαλέσουν καταστροφές ή τραυµατισµούς.

• Ελέγξτε αναρτηµένες πινακίδες.

• Ασφαλίστε τις πόρτες και τα παράθυρα.

• Αποφύγετε δραστηριότητες σε θαλάσσιες και παράκτιες περιοχές.

• Αποφύγετε τη διέλευση κάτω από µεγάλα δέντρα, αναρτηµένες πινακίδες και γενικά από περιοχές, στις οποίες ελαφρά αντικείµενα µπορεί να αποκολληθούν και να πέσουν στο έδαφος (π.χ. κάτω από µπαλκόνια, απ΄ όπου µπορεί να πέσουν γλάστρες, σπασµένα τζάµια, κ.λ.π.).

**ΚΑΤΟΛΙΣΘΗΣΕΙΣ**

Οι κατολισθήσεις - καθιζήσεις εντείνουν τις συνέπειες των πλημμυρών, οι οποίες είναι αποτέλεσμα έντονων βροχοπτώσεων ή της τήξης μεγάλων ποσοτήτων χιονιού.

    Παρατηρούνται ιδιαίτερα σε πλαγιές με μεγάλες κλίσεις οι οποίες έχουν προηγουμένως αποψιλωθεί από πυρκαγιές.

**ΠΡΙΝ ΑΠΟ ΜΙΑ ΕΝΤΟΝΗ ΒΡΟΧΟΠΤΩΣΗ**

    Γίνετε οικείοι με τη γη που σας περιβάλλει. Προσπαθήστε να μάθετε αν ποτέ υπήρξαν κατολισθήσεις, καθιζήσεις ή λασποροές στην περιοχή ρωτώντας τις τοπικές αρχές, τους παλαιοτέρους κάτοικους, καθώς και αρμόδιες Γεωλογικές υπηρεσίες ή Πανεπιστημιακά τμήματα. Οι πλαγιές όπου συνέβησαν παλαιοτέρα κατολισθήσεις ή λασποροές είναι πιθανό να αντιμετωπίσουν τα ίδια φαινόμενα και στο μέλλον.

    Ενισχύστε και βοηθήστε τις τοπικές Αρχές στις προσπάθειες τους να προσδιορίσουν τις χρήσεις γης και να καθορίσουν τις κατάλληλες προδιαγραφές δόμησης σε περιοχές που κινδυνεύουν από φαινόμενα κατολίσθησης ή καθίζησης. Τα κτίρια πρέπει να βρίσκονται μακριά από απότομες πλάγιες, ρέματα, ποταμούς και από τις εκβολές αυτών.

    Προσέχετε τα χαρακτηριστικά του υδρογραφικού δικτύου στην περιοχή σας και ιδιαίτερα τα μέρη όπου η απορροή των υδάτων συγκλίνει, αυξάνοντας τη ροή πάνω σε πλάγιες καλυμμένες από εδαφικό μανδύα. Παρατηρείστε τους λόφους και τις πλαγιές γύρω σας για τυχόν σημάδια κινήσεως εδαφών όπως μικρές κατολισθήσεις, λασποροές, ροές θραυσμάτων ή σταδιακή κάμψη των δέντρων.

    Ελάτε σε επαφή με τις τοπικές Αρχές για να μάθετε περισσότερα για την αντιμετώπιση μιας κατάστασης έκτακτης ανάγκης και των σχεδίων εκκένωσης στη περιοχή σας, αν αυτά έχουν ήδη εκπονηθεί. Αναπτύξτε το δικό σας σχέδιο έκτακτης ανάγκης για την οικογένεια σας και την επιχείρηση σας.

**ΚΑΤΑ ΤΗΝ ΔΙΑΡΚΕΙΑ ΕΝΤΟΝΗΣ ΒΡΟΧΟΠΤΩΣΗΣ**

Μείνετε ξύπνιοι και σε επαγρύπνηση. Πολλοί θάνατοι από λασποροές συνέβησαν όταν οι άνθρωποι κοιμόταν. Ακούστε το ραδιόφωνο για προειδοποιήσεις σχετικές με φαινόμενα έντονης βροχόπτωσης. Οι μικρής διάρκειας, έντονες βροχοπτώσεις μπορεί να είναι πολύ επικίνδυνες ιδιαίτερα μετά από περιόδους παρατεταμένων βροχοπτώσεων και έντονης υγρασίας.

    Προσέξτε μήπως ακούσετε παράξενους θορύβους που πιθανολογούν κινήσεις εδαφών. Τέτοιοι θόρυβοι μπορεί να προέρχονται από σπάσιμο δέντρων ή από το κτύπημα βράχων. Ένας αρχικός θόρυβος από κύλισμα λάσπης ή κατρακύλισμα από θραύσματα πετρωμάτων μπορεί να προηγείται μεγάλης έκτασης κατολίσθησης.

    Αν είστε κοντά σε χείμαρρο ή ρέμα μείνετε σε ετοιμότητα για οποιαδήποτε ξαφνική αύξηση ή μείωση στη ροή του νερού και για τυχόν αλλαγή στη καθαρότητα του. Τέτοιες αλλαγές μπορεί να υποδεικνύουν ενεργοποίηση ροών θραυσμάτων ή κατολισθήσεων που βρίσκονται σε πιο ψηλά σημεία.

    Αν βρίσκεστε σε περιοχές επικίνδυνες για κατολισθήσεις και λασποροές, ενημερωθείτε για τις πιθανές οδούς διαφυγής, έτσι ώστε να τις χρησιμοποιήσετε όταν παραστεί ανάγκη. Θυμηθείτε παρόλα αυτά ότι η οδήγηση κατά τη διάρκεια έντονης βροχόπτωσης είναι πολύ επικίνδυνη.

    Να είστε έτοιμοι να μετακινηθείτε γρήγορα. Μην καθυστερείτε. Δώστε προτεραιότητα στην ασφάλεια του εαυτού σας και όχι των υπαρχόντων σας.

    Μείνετε σε ετοιμότητα και επαγρύπνηση όταν οδηγείτε. Τα κράσπεδα κατά μήκος των οδών είναι ιδιαίτερα ευαίσθητα σε κατολισθήσεις, Παρατηρείτε με προσοχή τον δρόμο για πιθανά σημάδια καθίζησης, κατάρρευσης, λάσπης, καταπτώσεις βράχων και άλλα σημάδια πιθανών ροών θραυσμάτων.

    Εάν δεν μπορείτε να απομακρυνθείτε, μετακινηθείτε σε υψηλότερο όροφο του οικήματος.